દુઃખાવો શરૂ થયા પછી પ્રથમ 48 કલાક માટે હોટ એન્ડ કોલ્ડ થેરપી ઉપયોગી છે. શરૂઆતમાં કોલ્ડ થેરપીનાં 20 મિનિટનાં એક સેશનનો ઉપયોગ હિતાવહ છે. પછી બે દિવસ દરરોજ કોલ્ડ થેરપીનાં કેટલાંક સેશન લો. બે દિવસ પછી કોલ્ડ થેરપીનું સેશન પૂર્ણ થયાનાં 20 મિનિટ પછી હીટિંગ પેટનો પ્રયોગ કરો. કોલ્ડ થેરપીથી પ્રાપ્ત ઠંડક રક્તવાહિનીઓને બંધ કરે છે અને શરીરનાં એ ભાગમાં રક્તપ્રવાહ ઘટે છે, જેથી કળતરમાં રાહત મળે છે. કોલ્ડ કે ઠંડક વ્યક્તિની નસોની દુઃખાવાનો સંકેત આપવાની ક્ષમતાને ઘટાડે છે. બીજી તરફ, હીટ કે ગરમીથી કડક સ્નાયુઓ ઢીલાં કે હળવા થઈ જાય છે અને રક્તપ્રવાહ વધે છે, જેથી અસરગ્રસ્ત ભાગને ઓક્સિજન વધારે મળે છે.